****Vedtekter for Buskerud Sosialistisk Venstreparti****

# § 1. Navn og formål

## § 1.1 Navn

Fylkespartiets navn er Buskerud Sosialistisk Venstreparti, som kan forkortes Buskerud SV.

## § 1.2 Formål

Buskerud SV er fylkesorganisasjonen til Sosialistisk Venstreparti i Buskerud. Organisasjonens formål er å være SVs talerør i Buskerud og fremme SVs politikk både i parlamentariske og utenomparlamentariske organer.

# § 2. Medlemmer

Buskerud SV omfatter alle lokallag og enkeltmedlemmer av Sosialistisk Venstreparti i Buskerud.

# § 3. Årsmøtet

Årsmøtet er Buskerud SVs øverste myndighet, og skal avholdes innen utgangen av februar hvert år.

## § 3.1 Årsmøtets sammensetning

Årsmøtet er åpent for alle medlemmer av Buskerud SV og Buskerud Sosialistisk Ungdom, men bare valgte representanter har tale-, forslags- og stemmerett.

På fylkeslagets årsmøte møter representanter valgt av lokallag etter følgende modell:

3-10 medlemmer: 2 delegater

11-20 medlemmer: 3 delegater

21-35 medlemmer: 4 delegater

36-50 medlemmer: 5 delegater

51-70 medlemmer: 6 delegater

Utover dette velger det enkelte lag 1 representant for hvert påbegynte 20.medlem.

Buskerud Sosialistisk Ungdom med 6 representanter med fulle rettigheter.

Fylkesstyret møter med fulle rettigheter, med unntak av avstemninger som gjelder beretning og regnskap, hvor fylkesstyrets medlemmer ikke har stemmerett.

Fylkestingsrepresentanter og stortingsrepresentanter fra Buskerud SV som ikke er medlem av fylkesstyret møter med tale- og forslagsrett.

## § 3.2 Innkalling og frister

Første innkalling til årsmøtet skal være lokallag i hende senest 8 uker før årsmøtet. Denne skal minst inneholde gjeldende vedtekter og informasjon om frister.

Andre innkalling til årsmøtet skal være lokallag i hende senest 2 uker før årsmøtet. Denne skal minst inneholde saksliste og alle relevante saksdokumenter.

Forslag som ønskes behandlet på årsmøtet må være fylkesstyret i hende senest 4 uker før årsmøtet holdes. Årsmøtet kan med alminnelig flertall velge å behandle saker som er sendt inn etter denne fristen.

## § 3.3 Behandling av saker

Fylkesårsmøtet skal minst behandle.

* Beretninger med en organisatorisk, økonomisk og politisk del, samt fra faste utvalg
* Revidert regnskap med skriftlige kommentarer på større avvik fra budsjett
* Budsjett
* Arbeidsplan- og organisasjonsplan som skal beskrive aktiviteten med konkrete mål
* Innkomne forslag
* Valg

## § 3.4 Valg

Årsmøtet velger:

* Fylkesstyre (jfr. §5.1 om sammensetning).
* Arbeidsutvalg (jfr. 5.3 om sammensetning).
* Revisor
* Valgkomité (jfr. 3.4.1 om sammensetning).
* Nominasjonskomité i mellomvalgår
* Programkomité i året før lokalvalg
* Landsstyrerepresentanter med varamedlemmer
* Landsmøtedelegasjon
* Eventuelle politiske utvalg og utvalgsledere

### § 3.4.1 Valgkomité

Valgkomitéen består av en leder og to medlemmer valgt på årsmøtet.

Valgkomitéen starter arbeidet sitt i god tid før årsmøtet, tar kontakt med lokallagene innen årsskiftet og leverer en skriftlig innstilling til fylkesstyret.

Valgkomitéen legger frem sin innstilling på årsmøtet.

Valgkomitéen innstiller på alle verv i §3.4 med unntak av valgkomité og landsmøtedelegasjon. Fylkesstyret innstiller på valgkomité og landsmøtedelegasjon.

# § 4. Ekstraordinært årsmøte

Ekstraordinært årsmøte holdes når fylkesstyret eller lokallag som representerer 1/3 av Buskerud SVs medlemmer krever det. Innkalling til ekstraordinært årsmøte skal være lokallag i hende senest to uker før møtet. Innkallingen skal inneholde saksliste, forslag til vedtak og begrunnelse for at ekstraordinært årsmøte er innkalt.

## § 4.1 Ekstraordinært årsmøtes sammensetning

Valg av utsendinger til ekstraordinært årsmøte skjer ved nyvalg. Delegatfordelingen på ekstraordinære årsmøter er lik den ved ordinære årsmøter (jfr. § 3.1).

# § 5. Fylkesstyret

Fylkesstyret har ansvar for politisk og organisatorisk arbeid mellom fylkesårsmøtene og kan uttale seg på vegne av fylkeslaget. Referater fra fylkesstyremøter sendes til alle lokallag.

Arbeidsutvalget har den daglige ledelsen av fylkeslaget.

## § 5.1 Fylkesstyrets sammensetning

Fylkesstyret består av 7 medlemmer og 2 varamedlemmer:

* Leder
* Nestleder
* Økonomiansvarlig
* 3 styremedlemmer
* 2 varamedlemmer i prioritert rekkefølge
* SU-representant

Sosialistisk Ungdom skal ha en representant i fylkesstyret med fulle rettigheter, som velges av Buskerud SU.

Leder, nestleder og økonomiansvarlig velges for to år av gangen, der leder velges for to år i partallsår mens nestleder og økonomiansvarlig velges for to år i oddetallsår.

Styremedlemmer og varamedlemmer velges for 1 år av gangen.

Minst halvparten av fylkesstyrets medlemmer må være til stede for å kunne gjøre gyldige vedtak. Ved stemmelikhet har leder dobbeltstemme.

Utvalgsledere, stortingsrepresentanter, statsråder, statssekretærer og fylkestingsgruppeledere i Buskerud SV har møte-, tale- og forslagsrett i fylkesstyret.

## § 5.2 Fylkesstyrets oppgaver

Fylkesstyrets oppgaver er:

* Å ha ansvar for gjennomføring av arbeidsprogram og andre vedtak fra årsmøtet.
* Å fremme den politiske diskusjonen i organisasjonen regionalt og lokalt.
* Å virke som et pådrivende og koordinerende organ for å styrke lokallagenes og partiets virksomhet.
* Å arbeide for å danne nye lokallag der det er grunnlag.
* Å nedsette utvalg og arbeidsgrupper de finner nødvendige.
* Å foreta nødvendige ansettelser i Buskerud SV og ha arbeidslederansvar sammen med fylkesleder.
* Å delta i landsstyret via fylkets landsstyrerepresentanter.
* Å innstille på valgkomité og landsmøtedelegasjon til årsmøtet.

## § 5.3 Arbeidsutvalget

Arbeidsutvalget består av leder, nestleder og økonomiansvarlig.

Arbeidsutvalgets oppgaver er:

* Å ha ansvar for det løpende praktiske arbeidet i Buskerud SV.
* Å forberede fylkesstyremøter med forslag til vedtak.
* Behandle politiske spørsmål der det ligger vedtatt politikk til grunn.
* Behandle saker i situasjoner der det ikke er mulig å få kalt inn fylkesstyret til et formelt møte. I viktige saker bør de øvrige styremedlemmene kontaktes.

# § 6. Program- og nominasjonsprosess

Fylkeslagets nominasjonskomité oppnevnes på årsmøtet i mellomvalgsår og skal bestå av 5 medlemmer, deriblant leder og SU-representant. SU-representanten velges av Buskerud SU. Nominasjonskomitéen skal være bredt sammensatt. Nominasjonskomitéen skal tilrettelegge for høy grad av medinnflytelse fra medlemmer, lokallag og SU i nominasjonsprosessen.

Komitéen skal i sin innstilling legge vekt på kjønnsbalanse og geografisk fordeling, der listeforslaget i størst mulig grad skal speile bredden og mangfoldet i befolkningen i fylket.

Nominasjonskomitéens innstilling sendes ut senest 30 dager før nominasjonsmøtet.

Nominasjonsmøtet avholdes innen 31. mars i valgår. Fylkesstyret kan dersom det foreligger særlige grunner fastsette annet tidspunkt for nominasjonsmøtet. Kunngjøring av nominasjonsmøtet sendes lokallagene senest 30 dager før møtet.

Nominasjonsmøtets sammensetning er identisk med representasjon fra lokallagene på fylkesårsmøtet, se § 3.1. Møtet er åpent for alle med mindre nominasjonsmøtet selv vedtar noe annet. Kun valgte delegater har stemmerett.

## §6.1 Programmøte

Programmøtet legges i forkant av nominasjonsmøtet.

# § 7. Partiskatt

Alle medlemmer som er oppnevnt i heltids- eller deltids tillitsverv i Buskerud SV skal betale 10% av brutto lønn/honorar som følger vervet i partiskatt. Det betales ikke partiskatt av godtgjøring for tapt arbeidsfortjeneste.

# § 9. Tolkning og Vedtektsendringer

## § 9.1 Tolkning

Ved tolkningstvil eller motstrid mellom lokale og sentrale vedtekter, gjelder de sentrale vedtektene.

## §9.2 Vedtektsendringer

Endring av vedtekter må vedtas av årsmøtet med 2/3 flertall.

Forslag til endring av vedtektene må være fylkesstyret i hende senest 6 uker før årsmøtet.

Forslag til vedtektsendringer sendes til lokallagene sammen med innkalling til årsmøtet.